Sy het Woensdag haar sowat 8 000 volgelinge op Twitter in kennis gestel dat sy vir die gesogte skoonheidskompetisie ingeskryf het, wat vanjaar weens die Covid-19-pandemie aanlyn aangebied word. Kort daarna het mense in die kommentaarveld begin vertel dat sy in die verlede rassistiese aanmerkings gemaak het en teen mense op grond van hul gewig gediskrimineer het.
“Dit is belangrik om jouself te vergewe. Ek hoop regtig dat Suid-Afrika my kan vergewe vir hierdie kinderagtige plasings, want ek het myself vergewe en aanbeweeg,” het sy bygevoeg.
Stephanie Weil, die uitvoerende hoof van die Mej. SA-kompetisie, het vroeër aan die media gesê hulle beoordeel inskrywings eers nadat die inskrywingsdatum vir die kompetisie gesluit het. Weil het benadruk dat geen finalis of semi-finalis by onetiese voorvalle of optrede betrokke kan wees wat die kompetisie in ŉ swak lig kan stel nie.
Dit wys jou nou maar net hoe n klugspul hierdie modelwêreld is. Jy mag nie n opinie of n vrye sê hê oor enige iets nie. Jy moet presies sê wat die wêreld wil hoor en dis skynheilig. Moet vir geen oomblik dink daar is vryheid van spraak in die modelwêreld nie!